ຂະແໜງກວດກາ-ປະເມີນຜົນ
- ໜ້າທີ່ຂອງຂະແໜງກວດກາ-ປະເມີນຜົນ:
- ຮັບຜິດຊອບກວດກາວຽກງານບໍລິຫານການສຶກສາຂັ້ນແຂວງ, ເມືອງ ແລະ ໂຮງຮຽນ, ໃນການປະຕິບັດມະຕິຄຳສັ່ງ, ຂໍ້ກຳນົດກົດລະບຽບ, ຫຼັກການ, ແຜນການ ແລະ ແບບແຜນວິທີເຮັດວຽກ.
- ຮັບຜິດຊອບກວດກາວຽກງານສຶກສາ, ການປະຕິບັດໂຄງການຫຼັກສູດ, ການຮຽນ-ການສອນແລະ ການນິເທດສຶກສາ.
- ຮັບຜິດຊອບກວດກາການຄຸ້ມຄອງ ແລະ ໃຊ້ຈ່າຍງົບປະມານການເງິນ, ວັດຖຸອຸປະກອນ ແລະຊັບສົມບັດຂອງຂະແໜງການສຶກສາ.
- ຕິດຕາມ, ກວດກາຄວາມຖຶກຕ້ອງເປັນທຳໃນການປະຕິບັດນະໂຍບາຍສະຫວັດດີການຕ່າງໆຕໍ່ພະນັກງານຄູ-ອາຈານພາຍໃນແຂວງ.
- ປະຕິບັດໜ້າທີ່ອື່ນໆ ຕາມການມອບໝາຍ.
- ກິດຈະກຳ:
- ຄົ້ນຄວ້າ, ເຊື່ອມຊື່ມ, ກຳແໜ້ນແນວທາງນະໂຍບາຍ, ມະຕິ, ຄຳສັ່ງ, ຂໍ້ກຳນົດ, ກົດໝາຍ, ກົດລະບຽບ,ຫຼັກການຕ່າງໆຂອງພັກ-ລັດແລະ ແຜນພັດທະນາການສຶກສາຂອງແຂວງ ວາງອອກໃນແຕ່ລະໄລຍະເພື່ອຜັນຂະຫຍາຍເປັນທິດທາງໃນການກວດກາ.
- ຄົ້ນຄວ້າສ້າງແຜນ, ໂຄງການ ແລະ ແຜນປະເມີນງົບປະມານດ້ານການເງິນຕ່າງໆເພື່ອຮັບໃຊ້ວຽກງານກວດກາການສຶກສາໃນພາວະປົກກະຕິ ແລະ ສະເພາະກິດ.
- ລົງກວດກາການສຶກສາເປັນປົກກະຕິ, ຕາມແຜນການ, ຕາມໂຄງການ ແລະ ຕາມການມອບໝາຍຂອງພະແນກ.
- ສົມທົບກັບເມືອງຂະແໜງ, ໜ່ວຍງານ ແລະ ໂຮງຮຽນ, ເພື່ອກວດສອບສະເພາະກິດ, ກວດກາການສຶກສາຕາມແຜນການ ແລະ ຕາມການມອບໝາຍຂອງພະແນກ.
- ສະຫຼຸບແລະ ລາຍງານຜົນການກວດກາໃຫ້ພະແນກ ແລະ ຄະນະກວດກາກະຊວງເພື່ອຮັບຊັບ.
- ວິໄຈຄຳຮ້ອງຟ້ອງຂໍຄວາມເປັນທຳຈາກທຸກພາກສ່ວນເພື່ອຫາວິທີແກ້ໄຂ ແລະ ສະເໜີຂັ້ນເທິງພິຈາລະນາ.
- ເຂົ້າຮ່ວມຄົ້ນຄວ້າການປະຕິບັດນະໂຍບາຍ, ການຍ້ອງຍໍ, ການປະຕິບັດວິໄນຕໍ່ພະນັກງານແລະ ລັດຖະກອນສຶກສາພາຍໃນແຂວງ/ນະຄອນຫຼວງ.